Kies die regte kroegstoel | SARIE
FOTO Chair Crazy	Verwante Artikels
Kies die regte kroegstoel	deur Anita Rossouw and Lounette Fourie
Met woonruimtes wat kleiner word, is die tradisionele etenstafel aan’t verdwyn. ’n Kombuistoonbank met kroegstoele is besig om sy plek in te neem. Daar is ’n groot verskeidenheid van dié stoele beskikbaar, maar jy kies ’n kroegstoel nes jy ’n eetkamerstoel sal kies: Sit daarop en maak seker dis die regte hoogte. Kyk dat die pote nie te wyd uitstaan sodat jy daaroor sal struikel in ’n knap spasie nie. En die belangrikste is natuurlik dat dit gemaklik sit.
1. Met ’n rugleuning
Kies so ’n kroegstoel as die kombuistoonbank jou primêre kuierplek is. Dit bied die nodige ondersteuning vir jou rug. Chair Crazy (R1 280).
FOTO Chair Crazy
2. Van metaal
Dié kroegstoel is een van die gewildste style. Dit pas by enige dekor en is stewig en duursaam (sowat R745), Chair Crazy
3. ’n Ou gunsteling
As jy ou houtkroegstoele het, verf dit ’n interessante kleur soos hierdie turkoois. ’n Soortgelyke kleur is Dulux se Summer Medley 1.
4. Lus vir bietjie “bling”?
Dié gesofistikeerde kroegstoel (R3 999) is van @home livingspace.
5. Ideaal vir klein spasies
Die kroegstoel met houtpote is ideaal vir ’n klein kombuis.